Checklist-E78-2012-02

**ΠΡΟΓΡΑΜΜΑ ΕΛΕΓΧΟΥ ΚΑΝΟΝΙΣΜΟΥ**

**ΠΟΥ ΣΥΝΟΔΕΥΕΙ ΤΗΝ ΑΙΤΗΣΗ ΤΟΥ**

##  «……………………………………………………»

**ΓΙΑ ΧΟΡΗΓΗΣΗ**

**ΑΔΕΙΑΣ ΛΕΙΤΟΥΡΓΙΑΣ ΑΜΟΙΒΑΙΟΥ ΚΕΦΑΛΑΙΟΥ**

Σημειώσεις:

1. Κατά την ετοιμασία του Κανονισμού του Αμοιβαίου Κεφαλαίου θα πρέπει να λαμβάνεται υπόψη ο Νόμος ΟΣΕ 78(Ι)/2012 και οι εκδιδόμενες Οδηγίες.
2. ***Το εν λόγω πρόγραμμα ελέγχου να συμπληρωθεί από τα ενδιαφερόμενα μέρη. Σε περίπτωση μη εφαρμογής των διατάξεων του εν λόγω εγγράφου, να αναγραφεί ‘Δ/Ε’.***

|  |  |  |  |
| --- | --- | --- | --- |
| **Ι. Ελάχιστο περιεχόμενο Κανονισμού Αμοιβαίου Κεφαλαίου βάσει του άρθρου 26(2) του περί ΟΣΕ Νόμου**  | **Σελίδα** | **Παράγραφος** | **Για επίσημη χρήση** |
| 1.Την ονομασία του Αμοιβαίου Κεφαλαίου και την επωνυμία της Εταιρίας Διαχείρισης και του Θεματοφύλακα. |  |  |  |
| 2.Το σκοπό του Αμοιβαίου Κεφαλαίου, από τον οποίο πρέπει να προκύπτουν οι ειδικότεροι επενδυτικοί του στόχοι και η επενδυτική του πολιτική, καθώς και τα κριτήρια επιλογής των επενδύσεων του Αμοιβαίου Κεφαλαίου. |  |  |  |
| 3.Τη διάρκεια του Αμοιβαίου Κεφαλαίου, ή μνεία ότι η διάρκειά του είναι αορίστου χρόνου. |  |  |  |
| 4.Τις αρχές και τον τρόπο αποτίμησης των στοιχείων του ενεργητικού του Αμοιβαίου Κεφαλαίου, καθώς και τους κανόνες υπολογισμού της τιμής διάθεσης και εξαγοράς ή εξόφλησης των μεριδίων. |  |  |  |
| 5.Τους όρους έκδοσης, διάθεσης, ακύρωσης και εξαγοράς ή εξόφλησης μεριδίων, καθώς και τους όρους με τους οποίους η εξαγορά ή η εξόφληση των μεριδίων μπορεί να ανασταλεί σύμφωνα με το άρθρο 19 και μνεία του γεγονότος ότι η αναστολή εξαγοράς είναι δυνατό να αποφασιστεί από την Επιτροπή Κεφαλαιαγοράς με δική της πρωτοβουλία. |  |  |  |
| 6.Τη διάρκεια του οικονομικού έτους και την ημερομηνία κλεισίματός της. |  |  |  |
| 7.Τις αμοιβές και τις προμήθειες της Εταιρίας Διαχείρισης και του Θεματοφύλακα, καθώς και τη μέθοδο υπολογισμού αυτών των αμοιβών και προμηθειών. |  |  |  |
| 8.Τις δαπάνες οι οποίες βαρύνουν το Αμοιβαίο Κεφάλαιο. |  |  |  |
| 9.Τους κανόνες για τη διανομή των προσόδων και των κερδών του Αμοιβαίου Κεφαλαίου στους μεριδιούχους του, ιδίως το χρόνο και τη διαδικασία διανομής.  |  |  |  |
| 10. Τους όρους για τη δημοσιοποίηση πληροφοριών που αφορούν το Αμοιβαίο Κεφάλαιο και τη διαφήμισή του.  |  |  |  |
| 11.Τη διαδικασία τροποποίησης του κανονισμού  |  |  |  |
| 12.Τους λόγους λύσης του Αμοιβαίου Κεφαλαίου. |  |  |  |

|  |  |  |  |
| --- | --- | --- | --- |
| **II. Επιπλέον στοιχεία που πρέπει να περιλαμβάνονται στον Κανονισμό Αμοιβαίου Κεφαλαίου**  | **Σελίδα** | **Παράγραφος** | **Για επίσημη χρήση** |
| Οδηγία ΟΔ78-2012-08 για την εξειδίκευση των θεμάτων που αποτελούν το υποχρεωτικό περιεχόμενο του κανονισμού του Αμοιβαίου Κεφαλαίου και των καταστατικών εγγράφων της Εταιρίας Επενδύσεων Μεταβλητού Κεφαλαίου. Τηρουμένων των διατάξεων των παραγράφων (4) και (5) της Οδηγίας θα πρέπει στον Κανονισμός να περιλαμβάνει τα εξής: |  |  |  |
| Παράγραφος 6. Αναγραφή επιτρεπόμενων παρεκκλίσεων από το Νόμο ή τις Οδηγίες της Επιτροπής Κεφαλαιαγοράς. |  |  |  |
| Παράγραφος 7. Εξειδίκευση της ονομασίας ή της επωνυμίας του ΟΣΕΚΑ. |  |  |  |
| Παράγραφος 8. Εξειδίκευση του σκοπού και της επενδυτικής πολιτικής του ΟΣΕΚΑ. |  |  |  |
| Παράγραφος 9. Νόμισμα αναφοράς του ΟΣΕΚΑ. |  |  |  |
| Παράγραφος 10. Εξειδίκευση των κανόνων αποτίμησης των στοιχείων του ενεργητικού του ΟΣΕΚΑ. |  |  |  |
| Παράγραφος 11. Εξειδίκευση των κανόνων για τους όρους έκδοσης, διάθεσης και αναστολής εξαγοράς μεριδίων ΟΣΕΚΑ. |  |  |  |
| Παράγραφος 12. Εξειδίκευση των κανόνων για τις αμοιβές ή τις προμήθειες της Εταιρίας Διαχείρισης και του Θεματοφύλακα. |  |  |  |
| Παράγραφος 13. Εξειδίκευση των κανόνων για τις δαπάνες και τα έξοδα του ΟΣΕΚΑ. |  |  |  |
| Παράγραφος 14. Εξειδίκευση των κανόνων για τη διανομή των κερδών και λοιπών προσόδων του ΟΣΕΚΑ. |  |  |  |
| Παράγραφος 15. Εξειδίκευση των κανόνων για τους λόγους διάλυσης του ΟΣΕΚΑ. |  |  |  |
| Οδηγία ΟΔ78-2012-11 για τους όρους και τη διαδικασία διάθεσης μεριδίων ΟΣΕΚΑ στο έδαφος της Δημοκρατίας, την οργάνωση του δικτύου διάθεσης και τις υποχρεώσεις των προσώπων που μετέχουν στο δίκτυο. Παράγραφος 12. Ο κανονισμός ΟΣΕΚΑ, πρέπει να αναφέρει με ευκρινή στοιχεία και σε ευχερώς ορατό σημείο ότι η επένδυση σε μερίδια ΟΣΕΚΑ δεν έχει εγγυημένη απόδοση και οι προηγούμενες αποδόσεις δεν διασφαλίζουν τις μελλοντικές. Σε περίπτωση ΟΣΕΚΑ εγγυημένης απόδοσης, η ανωτέρω αναφορά θα περιορίζεται στο γεγονός ότι οι προηγούμενες αποδόσεις δεν διασφαλίζουν τις μελλοντικές**.**  |  |  |  |
| Οδηγία ΟΔ78-2012-18 σχετικά με τους ΟΣΕΚΑ εγγυημένου κεφαλαίου ή εγγυημένης απόδοσης ή τους ΟΣΕΚΑ με προστασία του επενδυόμενου κεφαλαίουΠαράγραφος 9(1). Ο κανονισμός του ΟΣΕΚΑ εγγυημένου κεφαλαίου ή εγγυημένης απόδοσης αναγράφουν, επιπλέον των στοιχείων που μνημονεύονται στα άρθρα 26 και 33 του Νόμου, κατά περίπτωση, τουλάχιστον: |  |  |  |
| (α) το πιστωτικό ίδρυμα που παρέχει την εγγύηση, |  |  |  |
| (β) την έκταση και το χρόνο ισχύος της εγγύησης, με ειδική ένδειξη εάν η εγγύηση παρέχεται στον ΟΣΕΚΑ ή απευθείας στο μεριδιούχο, |  |  |  |
| (γ) τον τυχόν δείκτη αναφοράς, με βάση τον οποίο θα υπολογίζεται το οφειλόμενο ποσό της εγγύησης της απόδοσης του ΟΣΕΚΑ και ο οποίος θα είναι επαρκώς διαφοροποιημένος και κατάλληλος για την οικεία αγορά, θα δημοσιεύεται δε κατάλληλα, |  |  |  |
| (δ) τις υποχρεώσεις που αναλαμβάνει ο ΟΣΕΚΑ εξαιτίας της εγγύησης, στις οποίες περιλαμβάνονται και το κόστος της εγγύησης, |  |  |  |
| (ε) τις προϋποθέσεις με τις οποίες ενεργοποιείται η εγγύηση, ιδίως εάν αυτή προϋποθέτει ενέργεια του μεριδιούχου, εάν θα ισχύει καθ’ όλη τη διάρκεια της συμμετοχής στον ΟΣΕΚΑ, με την ενεργοποίηση να λαμβάνει χώρα εφόσον ο μεριδιούχος ζητήσει την εξαγορά ή την εξόφληση των μεριδίων του οποιαδήποτε στιγμή, ή εάν η εγγύηση θα ενεργοποιείται με την πάροδο συγκεκριμένης χρονικής περιόδου, ή σε προκαθορισμένα χρονικά σημεία, ενδεχόμενα με «κλείδωμα ποσοστού απόδοσης», ή με όρους που θα επανακαθορίζονται στη λήξη κάθε περιόδου, ή εάν η ενεργοποίηση της εγγύησης προϋποθέτει την πάροδο συγκεκριμένης χρονικής περιόδου, κατά την οποία δε θα υποβληθεί αίτηση εξαγοράς ή εξόφλησης των μεριδίων, |  |  |  |
| (στ) την τυχόν περιορισμένη περίοδο κατά την οποία θα διατίθενται τα μερίδια του ΟΣΕΚΑ. |  |  |  |
| Οδηγία ΟΔ78-2012-19 της Επιτροπής Κεφαλαιαγοράς σχετικά με τη ρύθμιση κάθε ειδικότερου ζητήματος που αφορά τη συγκρότηση, τη λειτουργία και τη διάλυση ΟΣΕΚΑ με περισσότερα επενδυτικά τμήματαΠαράγραφος7(1). Ο κανονισμός του ΟΣΕΚΑ με περισσότερα επενδυτικά τμήματα αναφέρουν τουλάχιστον:(α) Το περιεχόμενο του άρθρου 7(2), (3) και (4) του Νόμου, καθώς την ενδεχόμενη χρήση της δυνατότητας που παρέχει το εδάφιο 5 αυτού του άρθρου.(β) Μνεία ότι τα μερίδια παρέχουν ένα δικαίωμα ψήφου, στις συνελεύσεις των μεριδιούχων, ανεξάρτητα από την αξία τους, η οποία μπορεί να διαφέρει ανά επενδυτικό τμήμα.(γ) Το νόμισμα αναφοράς του ΟΣΕΚΑ.(δ) Τα θέματα που αφορούν τους μεριδιούχους όλων των επενδυτικών τμημάτων και που συζητούνται στο επίπεδο της γενικής συνέλευσης όλων των μεριδιούχων του ΟΣΕΚΑ, ανεξάρτητα από το επενδυτικό τμήμα στο οποίο ανήκουν, καθώς και τα θέματα που αφορούν αποκλειστικά τους μεριδιούχους συγκεκριμένου τμήματος ή συγκεκριμένων τμημάτων και που συζητούνται στο επίπεδο της συνέλευσης των μεριδιούχων αυτού του τμήματος ή αυτών των τμημάτων.(ε) Τον τρόπο και τους όρους κατανομής των στοιχείων του ενεργητικού, σε περίπτωση λύσης των τμημάτων του ΟΣΕΚΑ.(στ) Κάθε άλλο στοιχείο που θα καθιστά σαφή στους επενδυτές τον τρόπο λειτουργίας του ΟΣΕΚΑ με περισσότερα επενδυτικά τμήματα.  |  |  |  |
| Παράγραφος 7(2). Πέρα από τα υποχρεωτικά κατά την προηγούμενη υποπαράγραφο στοιχεία, ο κανονισμός του ΟΣΕΚΑ που λειτουργεί με περισσότερα επενδυτικά τμήματα, μπορεί να αναφέρει:(α) Τυχόν ειδικούς κανόνες που εφαρμόζονται σε ένα ή περισσότερα τμήματα.(β) Περιπτώσεις κατά τις οποίες μπορεί να αποφασιστεί η αναστολή εξαγοράς ή εξόφλησης των μεριδίων του ΟΣΕΚΑ, για ένα η περισσότερα ή και για όλα τα επενδυτικά τμήματα.  |  |  |  |
| Οδηγία ΟΔ78-2012-23 όσον αφορά τα στοιχεία που υποβάλλονται για την παροχή άδειας λειτουργίας Διαπραγματεύσιμων ΟΣΕΚΑ, τις ειδικές υποχρεώσεις εξαιτίας της εισαγωγής και διαπραγμάτευσης των μεριδίων Διαπραγματεύσιμων ΟΣΕΚΑ, καθώς και κάθε άλλο ζήτημα ή άλλη αναγκαία λεπτομέρεια, σχετικά με τη λειτουργία αυτών των ΟΣΕΚΑ.  |  |  |  |
| Παράγραφος 4(3)(β). Ο κανονισμός του Διαπραγματεύσιμου ΟΣΕΚΑ προβλέπει την υποχρέωση εισαγωγής και διαπραγμάτευσης των μεριδίων του σε χρηματιστηριακή αγορά. |  |  |  |
| Παράγραφος 6. Ο κανονισμός του Διαπραγματεύσιμου ΟΣΕΚΑ, επιπλέον των στοιχείων που μνημονεύονται στο άρθρο 26 ή στο άρθρο 33 του Νόμου, κατά περίπτωση, αναφέρουν: |  |  |  |
| (α) την ελάχιστη ποσότητα μεριδίων που απαιτείται για αίτηση έκδοσης ή εξαγοράς μεριδίων, καθώς και το μέγιστο αριθμό μεριδίων που δύναται να εκδοθούν, |  |  |  |
| (β) τη χρηματιστηριακή αγορά στην οποία τα μερίδιά του θα αποτελούν αντικείμενο διαπραγμάτευσης και |  |  |  |
| (γ) το μέγιστο επιτρεπόμενο ποσοστό απόκλισης της τιμής του μεριδίου που διαμορφώνεται στη χρηματιστηριακή αγορά σε σχέση με την ενδεικτική καθαρή αξία του μεριδίου (NAV), χωρίς αυτό το ποσοστό να μπορεί να υπερβαίνει το 5%. |  |  |  |